ΓΡΑΠΤΗ ΕΡΩΤΗΣΗ E-1576/02

υποβολή: Brice Hortefeux (PPE-DE) προς την Επιτροπή

(4 Ιουνίου 2002)

Θέμα: Βία στον οικογενειακό χώρο

Σύμφωνα με μελέτη που διεξήγαγε το Πανεπιστήμιο της Μαδρίτης, μία στις πέντε Ευρωπαίεςφίσταται κατά τη διάρκεια της ζωής της βιαιότητες από το σύζυγο ή τον σύντροφό της, γενικότερα δε, στην ευρωπαϊκή ήπειρο, οι γυναίκες ηλικίας από 15 ως 44 ετών έχουν περισσότερες πιθανότητες να τραυματισθούν ή να πεθάνουν συνεπεία πράξεων βίας στον οικογενειακό χώρο παρά από καρκίνο, μαλάρια, τροχαίο ή πόλεμο, ομού λαμβανομένων.

Οι αριθμοί είναι πιο εύγλωττοι στο Ηνωμένο Βασίλειο όπου, ανά τριήμερο, πεθαίνει μία γυναίκα συνεπεία βιαιοτήτων αυτού του τύπου ή στην Αυστρία, όπου τα μισά διαζύγια βασίζονται σε καταγγελίες γυναικών κατά των συζύγων τους για κακομεταχείριση.

Επιπλέον, οι πράξεις αυτές έχουνψηλό οικονομικό κόστος λόγω των δαπανών νοσηλείας και της διακοπής της εργασίας. Οι Φινλανδοίπολογίζουν ότι, στη χώρα τους, το κόστος αυτό μεταφράζεται σε 50 εκατ. ευρώ ετησίως και οι Ολλανδοί σε 150 εκατομμύρια.

Παρά κάποιες αποτελεσματικές εκστρατείες, όπως είναι η καλούμενη Μηδενική ανοχή στη βία, που ξεκίνησε επιτυχώς στην Ευρώπη το 1999, η όλη θεώρηση του προβλήματος εξακολουθεί να είναι πολύ άτολμη, σε σχέση με την πολυπλοκότητά του. Για το λόγο αυτό ερωτώ την Επιτροπή πώς σχεδιάζει να μεθοδεύσει την πάταξη αυτής της κοινωνικής μάστιγας που έχει, εξάλλου, και οικονομικές συνέπειες·

Απάντηση της κας Διαμαντοπούλου εξ ονόματος της Επιτροπής

(22 Ιουλίου 2002)

Η πρόληψη και η καταπολέμηση της βίας κατά των γυναικών, συμπεριλαμβανομένης της οικογενειακής βίας, αποτελεί προτεραιότητα σε όλη την Ευρωπαϊκή Ένωση. Η αυξανόμενη μέριμνα και συναίνεση όλων των σχετικών παραγόντων για την αντιμετώπιση των αιτιών, καθώς και των αποτελεσμάτων της βίας είχε ως αποτέλεσμα την αύξηση των δραστηριοτήτων σε επίπεδο Ευρωπαϊκής Ένωσης.

Το σημαντικότερο τρέχον πρόγραμμα δράσης της Επιτροπής κατά της οικογενειακής βίας είναι το πρόγραμμα Δάφνη για την περίοδο 2000-2003 το οποίο αποσκοπεί στην καταπολέμηση της βίας κατά των παιδιών, των νέων και των γυναικών. Οι στόχοι του προγράμματος Δάφνη είναι: α) ναποστηριχθούν και να ενθαρρυνθούν τόσο οι μη κυβερνητικές οργανώσεις όσο και άλλες οργανώσεις, συμπεριλαμβανομένων των δημόσιων αρχών που ασκούν δράση για την καταπολέμηση της βίας με σκοπό την καθιέρωση πολυτομεακών δικτύων και για την εξασφάλιση της ανταλλαγής πληροφοριών, βέλτιστης πρακτικής και συνεργασίας σε κοινοτικό επίπεδο, β) να αυξηθεί η ευαισθησία μεταξύ του κοινού αλλά επίσης και μεταξύ ειδικών επαγγελμάτων όπως οι ιατροί, οι εκπαιδευτικοί, οι δικηγόροι, οι κοινωνικοί λειτουργοί κ.λπ. και γ) ναποστηριχθεί η πρόληψη της βίας κατά των παιδιών, των νέων και των γυναικών, συμπεριλαμβανομένων των θυμάτων διακίνησης για σεξουαλική εκμετάλλευση, εμπορίας για σεξουαλική εκμετάλλευση και κάθε άλλης σεξουαλικής κατάχρησης.

Μετά την Εκστρατεία για τη μηδενική ανοχή στη βία που προώθησε η Επιτροπή κατά την περίοδο 1999/2000 ως συνέχεια στο ψήφισμα που εξέδωσε το Ευρωπαϊκό Κοινοβούλιο το 1997, είναι σήμερα πλέον σκόπιμο για τα κράτη μέλη, σε εθνικό και/ή τοπικό επίπεδο, να συνεχίσουν τις προσπάθειές τους με σκοπό την αύξηση της ευαισθησίας, σύμφωνα με τις δικές τους ανάγκες και απαιτήσεις, παρόλο που, φυσικά, μπορούν να συντονίσουν τις εκστρατείες τους, για παράδειγμα, καθορίζοντας κοινά θέματα προτεραιότητας.

Η Ισπανική Προεδρία, σε στενή συνεργασία με την Επιτροπή, πραγματοποίησε σημαντικό βήμα προόδου για την τοποθέτηση αυτού του θέματος στο ύψιστο πολιτικό επίπεδο, αρχίζοντας με την ανεπίσημη διάσκεψη τωνπουργών σχετικά με τη βία κατά των γυναικών στις 18 και 19 Φεβρουαρίου 2002 στο Santiago de Compostela. Η διάσκεψη οργανώθηκε από την ισπανική προεδρία με τηνποστήριξη της Επιτροπής.

Τα συμπεράσματα της διάσκεψηςπεβλήθησαν στο Συμβούλιο των Υπουργών Απασχόλησης και κοινοτικής πολιτικής στις 7 Μαρτίου 2002 στη διάρκεια του οποίου τα κράτη μέληπογράμμισαν τη σημασία μιας πολυτεμεακής και πολυεπιπεδικής προσέγγισης για την εξάλειψη της βίας κατά των γυναικών, τη σημασία της ανταλλαγής βέλτιστης πρακτικής στα πλαίσια της Ευρωπαϊκής Ένωσης και τη σημασία της συνεχούς ανάπτυξης εκστρατειών ευαισθησίας στα κράτη μέλη. Μια αναφορά στο θέμα περιελήφθη επίσης στα συμπεράσματα του Ευρωπαϊκού Συμβουλίου της Βαρκελώνης (της 15ης και 16ης Μαρτίου 2002). Αυτή ήταν η πρώτη φορά κατά την οποία το Ευρωπαϊκό Συμβούλιο επελήφθη του θέματος.

Τα κράτη μέλη και η Επιτροπή συμφωνούν ότι μια ολοκληρωμένη προσέγγιση των δεδομένων και των στατιστικών καθώς και μια κοινή κατανόηση και ορολογία της βίας σε όλη την Ευρωπαϊκή Ένωση απαιτούνται για την απόκτηση συγκρίσιμων πληροφοριών. Η Επιτροπή εκτιμά την πρωτοβουλία της Δανίας να βασισθεί στις εργασίες της Ισπανικής Προεδρίας και να αναπτύξει και να παρουσιάσει δείκτες στη διάρκεια της προεδρίας της κατά το δεύτερο εξάμηνο του 2002 για την εκτίμηση και την συνέχιση της προόδου στην καταπολέμηση της βίας κατά των γυναικών. Τέτοιοι δείκτες θα μπορούσαν να ενταχθούν σε κατάλληλους τομείς πολιτικής, ιδιαίτερα στους τομείς της δικαιοσύνης και των εσωτερικώνποθέσεων, τηςγείας και της εκπαίδευσης.

Αυτοί οι δείκτες θα βασίζονται σε μια μελέτη και έναν οδηγό καλής πρακτικής που αναπτύχθηκαν από την Ισπανική Προεδρία, με εστία τα δεδομένα και τα μέτρα των κρατών μελών στον τομέα της βίας κατά των γυναικών, ιδιαίτερα της οικιακής βίας, συμπεριλαμβανομένων νομικών και δικαστικών μέτρων, καθώς και μέτρων επιβολής του νόμου.